﻿ Zamolxeion dePetru Solonaru poesie, eseu ilustraţiisemnatedeElleny Pendefunda postfaţă deLiviu Pendefunda ISBN 978-973-9412-15-5 Colecţia Cãlãtorilor Astrali 13 Închinată marelui Mihai Eminescu, poesia hermetică a lui Petru Solonaru parcurege paşi importanţi spre desăvârşirea pe cea mai înaltă treaptă a înţelepciunii omului în literatura esoterică universală. Tributar filosofiei zamolxeniene, simbol şi temă în labirintul marii cochilii în care gândul se transformă, metamorfozează Cuvântul şi ia formă, poetul realizează o hermeneutică a spiritului în-nodat de milenii şi-al cărui tâlc e pentru totdeauna, ca blestem uman, Timpul. De aceea în albul piscului, Petru Solonaru ţine roata Timpului pe care îl transformă’n veşnicie. Şi lacrimile sting vulcanii aprinşi de Hades ce aduc un timp fără Timp. Precum într’un car ceresc, înveşmântat în hainele de stele,eltrece într’o lume presupus primordială. El însuşi răspândeşteprin cuvinte ouă din metale rare sau nestemate, să pună în mişcare firmamentul, ce nu’i doar somn şi moarte, ci misterul ... învierii. Şi poetul adoarme pentru că somnul îi ascultă visele, bucuria şi durerea se contopesc, coşmarele şi reveria îl împlinesc. Sub clopot, sub a Ledei binecuvântare, sub un salcâm udat de Lethe, magul cuvintelor se-adună în peştera diurnă unde şi noaptea se odihneşte peste zi. Apoi străbate din nou fântâna.